3. mgr. 65. gr. laganna orðast svo : Heimilt er að skipta tollkvótum upp í einingar . Tollkvótum skal úthlutað til ákveðins tíma , allt að einu ári í senn . Heimilt er að endurúthluta tollkvótum sem ekki eru nýttir innan þess frests sem tilgreindur er við úthlutun kvótans . Verð tollkvótans fyrir öll valin verðtilboð ræðst að svo búnu af verði lægsta valda tilboðsins í hverjum vörulið . Gildir það verð þá jafnframt fyrir önnur hærri og valin tilboð sé þeim til að dreifa . Séu fleiri en einn þátttakandi með tilboð jöfn lægsta samþykkta tilboði skal úthlutað hlutfallslega . Auglýsa skal útboð tollkvóta . 65. gr . A laganna orðast svo : Eftirtaldar vörur sem falla undir viðauka IVA , IVB og V við tollalög bera toll skv. 3. mgr. 12. gr. tollalaga , nr. 88 / 2005 , á þeim tímabilum sem kveðið er á um í eftirfarandi upptalningu : Vörur með tollskrárnúmerunum 0208.9003 , 0208.9007 , 0208.9008 , 0208.9009 , 0407.1100 , 0407.1900 , 0603.1202 , 0603.1905 , 0701.9001 , 0703.9001 , 0706.9002 og 0709.5100 frá 1. janúar til 31. desember ár hvert . Vörur með tollskrárnúmerunum 0704.1000 og 0709.4000 frá 1. janúar til 15. ágúst og 15. október til 31. desember ár hvert . Ráðherra skal á tveggja ára fresti endurmeta framangreindar vörur og tímabil og eftir atvikum leggja til breytingar . Eftirfarandi breytingar verða á ákvæðum til bráðabirgða í lögunum : Ákvæði til bráðabirgða T og AA falla brott . Þó skulu við innflutning á vörum í viðauka V gilda þeir tolltaxtar sem þar eru tilgreindir .